FI Euroopan unionin virallinen lehti L 27/9

KOMISSION ASETUS (EU) N:o 79/2014,

annettu 29 päivänä tammikuuta 2014,

Euroopan parlamentin ja neuvoston asetuksen (EY) N:o 396/2005 liitteiden II, III ja V muuttamisesta siltä osin kuin on kyse bifenatsaatin, klorprofaamin, esfenvaleraatin, fludioksonilin ja tiobenkarbin jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 14 artiklan 1 kohdan a alakohdan, 18 artiklan 1 kohdan b alakohdan ja 49 artiklan 2 kohdan,

sekä katsoo seuraavaa:

(1) Tehoaineiden bifenatsaatti, klorprofaami ja esfenvaleraatti jäämien enimmäismäärät vahvistettiin asetuksen (EY) N:o 396/2005 liitteessä II ja liitteessä III olevassa B osassa. Fludioksonilin ja tiobenkarbin osalta jäämien enimmäismäärät vahvistettiin kyseisen asetuksen liitteessä III olevassa A osassa.

(2) Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi perustellun lausunnon bifenatsaatin jäämien voimassa olevista enimmäismääristä (2) asetuksen (EY) N:o 396/2005 12 artiklan 2 kohdan mukaisesti sekä sen 12 artiklan 1 kohdan mukaisesti. Se ehdotti jäämien määrityksen muuttamista. Sitrushedelmien, kivellisten hedelmien, rypäleiden, humalan, mansikoiden, tomaattien, paprikoiden, munakoisojen, melonien, vesimelonien, herukoiden (puna-, musta- ja valkoherukat), karhunvatukoiden ja vadelmien osalta elintarviketurvallisuusviranomainen antoi ensimmäisessä lauseessa tarkoitetun lausunnon jälkeen jäämien enimmäismääriä koskevan lisälausunnon (3) (4). Nämä lausunnot olisi otettava huomioon. Muiden tuotteiden osalta elintarviketurvallisuusviranomainen suositteli jäämien enimmäismäärien pitämistä ennallaan tai niiden vahvistamista elintarviketurvallisuusviranomaisen määrittämälle tasolle. Se katsoi, että tiettyjä tietoja ei ollut saatavilla siemenhedelmiä, munakoisoja, papuja (tuoreet, silvityt), herneitä (tuoreet, silvityt) ja linssejä (tuoreet) koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajille ei aiheudu vaaraa, kyseisiä tuotteita koskevat jäämien enimmäismäärät olisi vahvistettava asetuksen (EY) N:o 396/2005 liitteessä II voimassa olevalle tasolle tai elintarviketurvallisuusviranomaisen määrittämälle tasolle. Kyseisiä jäämien enimmäismääriä tarkastellaan uudelleen. Tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(3) Elintarviketurvallisuusviranomainen antoi perustellun lausunnon klorprofaamin jäämien voimassa olevista enimmäismääristä (5) asetuksen (EY) N:o 396/2005 12 artiklan 2 kohdan mukaisesti sekä sen 12 artiklan 1 kohdan mukaisesti. Se ehdotti jäämien määrityksen muuttamista. Se suositteli jäämien enimmäismäärien alentamista lehmän, lampaan ja vuohen maidon osalta. Se katsoi, että tiettyjä tietoja ei ollut saatavilla perunoita, juuriselleriä, sipuleita, salottisipuleita, lehtisalaattia, siloendiiviä, sinappikaalia, pinaattia, salaattisikuria, kardonia, varsiselleriä, fenkolia, yrttiuutejuomia (kuivatut kukat), mausteita (hedelmät ja marjat), juurisikureita, siipikarjan lihaa, siipikarjan rasvaa, siipikarjan maksaa ja linnunmunia koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajille ei aiheudu vaaraa, kyseisiä tuotteita koskevat jäämien enimmäismäärät olisi vahvistettava asetuksen (EY) N:o 396/2005 liitteessä II voimassa olevalle tasolle tai elintarviketurvallisuusviranomaisen määrittämälle tasolle. Kyseisiä jäämien enimmäismääriä tarkastellaan uudelleen. Tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot. Muiden tuotteiden osalta elintarviketurvallisuusviranomainen suositteli jäämien voimassa olevien enimmäismäärien pitämistä ennallaan.

(4) Elintarviketurvallisuusviranomainen antoi perustellun lausunnon esfenvaleraatin jäämien voimassa olevista enimmäismääristä (6) asetuksen (EY) N:o 396/2005 12 artiklan 2 kohdan mukaisesti sekä sen 12 artiklan 1 kohdan mukaisesti. Se ehdotti jäämien määrityksen muuttamista. Se suositteli jäämien enimmäismäärien alentamista keräkaalin, pellavansiementen, rapsinsiementen, sinapinsiementen, ruistankion, sokerijuurikkaan, sian (liha, rasva, maksa ja munuaiset), naudan (liha, rasva, maksa ja munuaiset), lampaan (liha, rasva, maksa ja munuaiset) ja vuohen (liha, rasva, maksa ja munuaiset) osalta. Elintarviketurvallisuusviranomainen katsoi, että tiettyjä tietoja ei ollut saatavilla manteleita, omenoita, päärynöitä, kirsikoita, luumuja, mansikoita, vadelmia, porkkanoita, piparjuurta, juuripersiljaa, retiisejä, valkosipulia, sipuleita, paprikoita, syötäväkuorisia Cucurbitaceae-heimon kasviksia, meloneja, sokerimaissia, parsakaalia, kukkakaalia, ruusukaaleja, lehtisalaattia, pinaattia, persiljaa, purjoja, linssejä (kuivatut), ohran-, maissin-, kauran-, rukiin-, durran- ja vehnänjyviä, mausteita (siemeniä), sikaa (liha, rasva, maksa ja munuaiset), nautaa (liha, rasva, maksa ja munuaiset), lammasta (liha, rasva, maksa ja munuaiset) ja vuohta (liha, rasva, maksa ja munuaiset) sekä lehmän, lampaan ja vuohen maitoa koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajille ei aiheudu vaaraa, kyseisiä tuotteita koskevat jäämien enimmäismäärät olisi vahvistettava asetuksen (EY) N:o 396/2005 liitteessä II voimassa olevalle tasolle tai elintarviketurvallisuusviranomaisen määrittämälle tasolle. Kyseisiä jäämien enimmäismääriä tarkastellaan uudelleen. Tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot. Muiden tuotteiden osalta elintarviketurvallisuusviranomainen suositteli jäämien voimassa olevien enimmäismäärien pitämistä ennallaan.

(5) Elintarviketurvallisuusviranomainen antoi perustellun lausunnon fludioksonilin jäämien voimassa olevista enimmäismääristä asetuksen (EY) N:o 396/2005 (7) 12 artiklan 1 kohdan mukaisesti. Se ehdotti jäämien määrityksen muuttamista. Tuoreiden yrttien, pinaatin ja mangoldin, vuonankaalin, krassin, siloendiivin, sinappikaalin, Brassica spp.:n lehtien ja itujen, varsisellerin, yrttisellerin, retiisien ja paksukuoristen Cucurbitaceae-suvun vihannesten osalta elintarviketurvallisuusviranomainen antoi ensimmäisessä lauseessa tarkoitetun lausunnon jälkeen jäämien enimmäismääriä koskevan lisälausunnon (8) (9) (10). Nämä lausunnot olisi otettava huomioon. Elintarviketurvallisuusviranomainen suositteli jäämien enimmäismäärien pienentämistä mustikoiden, herukoiden (puna-, musta- ja valkoherukat), seljanmarjojen, karviaisten, kiivin, perunoiden, valkosipulin, salottisipuleiden, tomaattien, paprikoiden, munakoisojen, kurkkujen, avomaankurkkujen, kesäkurpitsojen, sokerimaissin, vuonankaalin, krassin, krassikanankaalin, sinappikaalin, mustasinapin, Brassica spp.:n lehtien ja itujen, salaattisikurin, papujen (tuoreet, silvotut), parsan, fenkolin, unikonsiementen, auringonkukansiementen, rapsinsiementen, soijapapujen, puuvillansiementen, ohran-, tattarin-, maissin-, hirssin-, kauran-, riisin-, rukiin-, durran- ja vehnänjyvien, sokerijuurikkaiden, siipikarjanlihan sekä lehmän, lampaan ja vuohen maidon osalta. Elintarviketurvallisuusviranomainen katsoi, että tiettyjä tietoja ei ollut saatavilla mansikoita, paksukuorisia Cucurbitaceae-suvun vihanneksia, varsiselleriä, nautaa (liha, rasva, maksa ja munuaiset), lammasta (liha, rasva, maksa ja munuaiset) ja vuohta (liha, rasva, maksa ja munuaiset) koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajille ei aiheudu vaaraa, kyseisiä tuotteita koskevat jäämien enimmäismäärät olisi vahvistettava asetuksen (EY) N:o 396/2005 liitteessä II voimassa olevalle tasolle tai elintarviketurvallisuusviranomaisen määrittämälle tasolle. Kyseisiä jäämien enimmäismääriä tarkastellaan uudelleen. Tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot. Muiden tuotteiden osalta elintarviketurvallisuusviranomainen suositteli jäämien voimassa olevien enimmäismäärien pitämistä ennallaan.

(6) Elintarviketurvallisuusviranomainen antoi perustellun lausunnon tiobenkarbin osalta asetuksen (EY) N:o 396/2005 (11) 12 artiklan 1 kohdan mukaisesti. Se ehdotti jäämien määrityksen muuttamista.

(7) Tiobenkarbin sisällyttämättä jättämisestä neuvoston direktiivin 91/414/ETY liitteeseen I säädetään komission päätöksessä 2008/934/EY (12). Kaikki tehoaineenaan tiobenkarbia sisältäviä kasvinsuojeluaineita koskevat voimassa olevat luvat on peruutettu. Tästä syystä kyseisille tehoaineille vahvistetut jäämien enimmäismäärät olisi poistettava liitteistä II ja III asetuksen (EY) N:o 396/2005 17 artiklan sekä 14 artiklan 1 kohdan a alakohdan mukaisesti. Tätä ei tulisi soveltaa CXL-enimmäismääriin, jotka perustuvat käyttöön kolmansissa maissa, edellyttäen että CXL-enimmäismäärät ovat kuluttajien turvallisuuden kannalta hyväksyttäviä. Sitä ei myöskään pitäisi soveltaa tapauksiin, joissa on vahvistettu erityiset tuonnissa sallittavat enimmäismäärät.

(8) Sellaisten tuotteiden osalta, joille ei ole annettu lupia tai joiden tuontia varten ei ole vahvistettu enimmäismääriä unionin tasolla ja joille ei ole vahvistettu enimmäismääriä Codex Alimentariuksessa, elintarviketurvallisuusviranomainen katsoi, että riskinhallinnasta vastaavien tahojen on jatkettava asian tarkastelua. Nykyisen tieteellisen ja teknisen tietämyksen perusteella kyseisiä tuotteita koskevat jäämien enimmäismäärät olisi vahvistettava määritysrajan tasolle tai asetuksen (EY) N:o 396/2005 18 artiklan 1 kohdan b alakohdassa vahvistetun jäämien enimmäismäärän oletusarvon tasolle.

(9) Kun otetaan huomioon elintarviketurvallisuusviranomaisen perustellut lausunnot ja tarkasteltavana olevan asian kannalta merkitykselliset tekijät, asianmukaiset muutokset jäämien enimmäismääriin täyttävät asetuksen (EY) N:o 396/2005 14 artiklan 2 kohdan vaatimukset.

(10) Sen vuoksi asetusta (EY) N:o 396/2005 olisi muutettava.

(11) Olisi sallittava kohtuullinen siirtymäaika ennen muutettujen jäämien enimmäismäärien soveltamista, jotta jäsenvaltiot, kolmannet maat ja elintarvikealan toimijat voivat valmistautua jäämien enimmäismäärien muuttamisesta johtuviin uusiin vaatimuksiin.

(12) Tuotteiden tavanomaisen kaupan pitämisen, jalostuksen ja kulutuksen mahdollistamiseksi tässä asetuksessa olisi säädettävä sellaisia tuotteita koskevasta siirtymäjärjestelystä, jotka on tuotettu laillisesti ennen jäämien enimmäismäärien muuttamista ja joiden osalta kuluttajansuoja säilyy tietojen mukaan korkeatasoisena.

(13) Unionin kauppakumppaneita on kuultu Maailman kauppajärjestön kautta uusista jäämien enimmäismääristä, ja niiden kannanotot on otettu huomioon.

(14) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON ANTANUT TÄMÄN ASETUKSEN:

1 artikla

Muutetaan asetuksen (EY) N:o 396/2005 liitteet II, III ja V tämän asetuksen liitteen mukaisesti.

2 artikla

Asetusta (EY) N:o 396/2005, sellaisena kuin se oli ennen muuttamista tällä asetuksella, sovelletaan edelleen tuotteisiin, jotka on tuotettu säännösten mukaisesti ennen 19 päivästä elokuuta 2014.

3 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä kuitenkin sovelletaan 19 päivästä elokuuta 2014.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä tammikuuta 2014. Komission puolesta Puheenjohtaja José Manuel BARROSO

(1) EUVL L 70, 16.3.2005, s. 1.

(2) European Food Safety Authority; Review of the existing maximum residue levels (MRLs) for bifenazate according to Article 12 of Regulation (EC) No 396/2005. EFSA Journal 2011; 9(10):2420. [35 pp.].

(3) European Food Safety Authority; Modification of the existing MRLs for bifenazate in citrus fruit, pome fruit, stone fruit, grapes, hops, strawberries, tomatoes, peppers, aubergines, melons and watermelons. EFSA Journal 2012; 10(10):2920. [45 pp.].

(4) European Food Safety Authority; Modification of the existing MRLs for bifenazate in currants (red, black and white), blackberries and raspberries. EFSA Journal 2012; 10(2):2577 [24 pp.].

(5) European Food Safety Authority; Review of the existing maximum residue levels (MRLs) for chlorpropham according to Article 12 of Regulation (EC) No 396/2005. EFSA Journal 2012; 10(2):2584. [53 pp.].

(6) European Food Safety Authority; Review of the existing maximum residue levels (MRLs) for esfenvalerate according to Article 12 of Regulation (EC) No 396/2005. EFSA Journal 2011; 9(11):2432. [74 pp.].

(7) European Food Safety Authority; Review of the existing maximum residue levels (MRLs) for fludioxonil according to Article 12 of Regulation (EC) No 396/2005. EFSA Journal 2011; 9(8):2335. [86 pp.].

(8) European Food Safety Authority; Modification of the existing MRLs for fludioxonil in various leafy crops. EFSA Journal 2011; 9(12):2487. [27 pp.].

(9) European Food Safety Authority; Modification of the existing MRLs for fludioxonil in celery, celery leaves and radishes. EFSA Journal 2012; 10(12):3014 [26 pp.].

(10) European Food Safety Authority; Modification of the existing MRLs for fludioxonil in cucurbits inedible peel and radishes. EFSA Journal 2013; 11(2):3113. [25 pp.].

(11) European Food Safety Authority; Review of the existing maximum residue levels (MRLs) for thiobencarb according to Article 12 of Regulation (EC) No 396/2005. EFSA Journal 2011; 9(8):2341. [17 pp.].

(12) EUVL L 333, 12.12.2008, s. 11.